section_heading: Klupska karijera
paragraph_text: Khedira je debitirao za klub 1. listopada 2006. na utakmici protiv berlinske Herthe. Svoja prva dva prvenstvena gola postiže 29. listopada iste godine, na utakmici protiv Schalkea 04. 29. siječnja 2007. sa Stuttgartom potpisuje prvi profesionalni ugovor, koji je vrijedio do lipnja 2009.<ref> Na zadnjoj prvenstvenoj utakmici protiv Energie Cottbusa, 19. svibnja 2007., Khedira postiže odlučujući pobjedonosni pogodak za rezultat 2:1, te VfB. Stuttgart postaje novi prvak Bundeslige.